stanford-oval/wikipedia huggingface dataset:
ספיגה חוזרת (מערכת העצבים)
חשיבות מחקרית ורפואית

בדומה לתהליכים אחרים שמתרחשים במסגרת ההולכה העצבית, מנגנונים של ספיגה חוזרת מספקים צוהר למסלולים עצביים ומנגנוני פעולה בתוך המוח.
כאמור, חומרים פסיכואקטיביים שונים משפיעים על תהליך הספיגה החוזרת, ולכן גם על ריכוז המוליכים העצביים בסינפסות ועל משך השפעתו של אות עצבי. ההשפעות של עלייה או ירידה בריכוז של מוליך עצבי מסוים מלמדות על תפקידו של אותו מוליך עצבי במעגלים רגשיים, מוטוריים, קוגניטיביים וכו'.
תרופות פסיכיאטריות שונות מבוססות על חומרים שהם מעכבי ספיגה חוזרת. למשל, מעכבים סלקטיביים של ספיגה חוזרת של סרוטונין (SSRI) הם משפחה של תרופות נוגדות דיכאון.
ראו גם

מוליך עצבי
A - תא עצב משדר (קדם-סינפטי)
B - תא עצב קולט (בתר-סינפטי)
1. מיטוכונדריון 
2. שלפוחית סינפטית המכילה מוליכים עצביים 
3. קולטן עצמי
4. מרווח סינפטי דרכו מפעפע מוליך עצבי
5. קולטנים בתר-סינפטיים המופעלים על ידי המוליך העצבי
6. תעלת סידן
7. מוליכים עצביים נפלטים למרווח הסינפטי באקסוציטוזה
8. משאבה לספיגה חוזרת של מוליך עצבי
סילה (זמרת)

| --- | --- |
סילה, 2011
סילה, 2011
 לידה:  17 ביוני 1980 (בת 44) מחוז דניזלי, טורקיה
 שם לידה:  סילה גנצ'ולו
 שם במה:  Sıla 
 מוקד פעילות:  טורקיה
 תקופת הפעילות:  מ-2007
 מקום לימודים:  אוניברסיטת איסטנבול (עזבה)   אוניברסיטת בילגי באיסטנבול
 עיסוק:  זמרת, זמרת-יוצרת, מפיקה מוזיקלית
 סוגה:  פופ • ג'אז • רוק
 שפה מועדפת:  טורקית 
 כלי נגינה:  קול
 חברת תקליטים:  קולומביה • אפיק • סוני מיוזיק
 בן זוג:  האזר אמאני (2020-הווה)
 http://www.silagencoglu.com/
 פרופיל ב-IMDb
 
סילה גנצ'ולו (בטורקית: Sıla Gençoğlu; נולדה ב-17 ביוני 1980) היא זמרת-יוצרת ומפיקה מוזיקלית טורקייה. את הקריירה שלה החלה בשנת 2007, כאשר הוציאה את אלבום הבכורה שלה Sıla. סילה היא אחת מהאמנים הטורקיים המצליחים ביותר בכל הזמנים, תוך שהיא גם אחד מהאמנים הטורקיים עם מספר הלהיטים הרב ביותר ועם מספר המכירות הגבוה ביותר וזאת, בנוסף לעובדה שהיא מחזיקה באלבום Yeni Ay, שנחשב לאחד מהאלבומים הטורקיים הנמכרים ביותר בכל הזמנים.
סילה הפכה לאמן הראשון בהיסטוריה שהצליח לשהות למעלה מ-30 שבועות בצמרת מצעד טורקיה טופ 20; המצעד החשוב ביותר בעולם המוזיקה הטורקי. האמן היחיד שהצליח לעקוף אותה הייתה גולשן, שעשתה זאת במהלך העשור השני של המאה ה-21. בין היתר, היא מחזיקה במספר השני הרב ביותר של להיטים שכבשו את פסגת המצעד והם: "Alain Delon",‏ "Acısa da Öldürmez",‏‏ "Kafa",‏ "Boş Yere",‏ "Vaziyetler",‏ "Yabancı" ו-"Hediye"‏. בנוסף לכך, שירה "Vaziyetler", הוא אחד מהשירים הבודדים בהיסטוריית המצעד שהצליחו להישאר במשך 11 שבועות רצופים בפסגת המצעד, מה שהופך את סילה לאחד מהאמנים שהיו הכי הרבה זמן בפסגת המצעד בהתאמה.
בשנת 2015 הוציאה את אלבומה Yeni Ay, שנחשב לאחד מהאלבומים הטורקיים המצליחים ביותר בכל הזמנים, עם מכירות של למעלה מ-158,041 עותקים בחודשים בודדים. כבר בצאתו, כבש האלבום את פסגת מצעד האלבומים של טורקיה, תוך שהפך שם לאלבום זהב בפרק זמן קצר. הסינגל המוביל מתוך האלבום "Vaziyetler", שבר שיא היסטורי במצעד טורקיה טופ 20, בכך ששהה 11 שבועות בפסגת המצעד; הראשון לעשות זאת מאז "Bangır Bangır", שעשה זאת בשנת 2013.
חיים וקריירה

את הקריירה שלה החלה סילה בשנת 2007, כאשר הוציאה את אלבום הבכורה שלה, Sıla. האלבום זכה להצלחה מתונה ובהמשך הוציאה את İmza, שזכה להצלחה גבוהה מזו של הקודם. מתוך האלבום יצאו הסינגלים "Sevişmeden Uyumayalım", שהגיע למקום הראשון בטורקיה טופ 20, "İnşallah" שהגיע למקום השני, "Yara Bende" שהגיע למקום השלישי והסינגל הרביעי והאחרון "Bana Biraz Renk Ver", שזכה להצלחה והגיע למקום השלישי. האלבום הוא אחד מ-10 האלבומים המצליחים במדינה ב-2009.
אלבום האולפן השלישי שלה Konuşmadığımız Şeyler Var, יצא לאור בשנת 2010 ודורג במקום הראשון ברשימת האלבומים הנמכרים ביותר של D&R. מכירותיו בטורקיה עמדו על למעלה מ-100,000, מה שגרם לאיגוד תעשיית ההקלטות הטורקי להעניק לו את תואר הזהב. מתוך האלבום יצאו קליפים לשירים "Acısa da Öldürmez",‏ "Oluruna Bırak",‏ "Kafa",‏ "Boş Yere" ו-"Tam da Bugün", תוך שהראשון מביניהם הפך ללהיט וכבש את פסגת המצעד של טורקיה טופ 20. השני הפך ללהיט, והגיע למקום השני במצעד. כל שאר השיאים מהאלבום זכו להצלחה רבה במצעדים גם כן, תוך שצברו שלל צפיות והשמעות ברשתות הזרמות המדיה השונות.
בשנת 2012, יצא אלבומה Vaveyla. מכירותיו של האלבום עומדות על למעלה מ-84,000 עותקים שנמכרו. מתוך האלבום יצא השיר המצליח "İmkansız", שהגיע למקום השני במצעד של טורקיה טופ 20 והיה ללהיט גדול במדינה. אלבומה המצליח ביותר Yeni Ay, יצא לאור שנתיים לאחר מכן. בין רגע כבש האלבום את פסגת מצעד האלבומים של טורקיה, תוך שנמכר שם בלמעלה מ-158,041 עותקים והיה לאחד מהאלבומים הטורקיים הנמכרים ביותר בכל הזמנים. הסינגל המוביל מתוך האלבום "Vaziyetler", שבר שיא היסטורי במצעד טורקיה טופ 20, בכך ששהה 11 שבועות בפסגת המצעד; הראשון לעשות זאת מאז "Bangır Bangır", שעשה זאת בשנת 2013. בין היתר, יצא מתוך האלבום גם הלהיט "Yabancı", שכבש את פסגת המצעד והפך לשיר מצליח במדינה.
אלבום האולפן השישי של סילה Mürekkep, יצא לאור בשנת 2016 וזכה להצלחה רבה מאוד. בדומה לקודמו, הוא כבש את פסגת מצעד האלבומים של טורקיה. הצלחתו התבטאה גם מחוץ לטורקיה כאשר נכנס למצעד האלבומים של בלגיה, שם דורג במקום ה-185. האלבום נמכר בלמעלה מ-101,726 עותקים והיה לאחד מהאלבומים הטורקיים הנמכרים ביותר באותן השנים ובפרט בשנת צאתו, 2016. באותן השנים, הוציאה גם את הלהיט "Hediye", שכבש את פסגת מצעד השירים של טורקיה, למשך שבועיים.
דיסקוגרפיה > אלבומי אולפן

2007: Sıla
2009: İmza
2010: Konuşmadığımız Şeyler Var
2012: Vaveyla
2014: Yeni Ay
2016: Mürekkep
2022: Şarkıcı
הערות שוליים

1 2  Sıla - Sıla, Discogs (באנגלית)
1 2 3  ŞOK!.. 2013 ve 2014 Albüm Basım Rakamlarını Açıklıyoruz!.., web.archive.org, ‏2015-12-22
1 2 3  Sıla'nın Konser Biletleri Tükendi!, web.archive.org, ‏2015-07-10
↑  https://twitter.com/nielsenmusictr/status/88639263117279232, Twitter
↑  https://twitter.com/nielsenmusictr/status/139710344590401537, Twitter
1 2  MusicTopTR on Twitter: "MusicTopTR Resmi Listesinde 2015 16. haftanın Lideri.. HEDİYE - @SILAGencoglu @sonymusicturkey http://t.co/fTcYXkbbDM", web.archive.org, ‏2015-08-02
↑  https://twitter.com/musictoptr, Twitter
1 2  https://twitter.com/musictoptr/status/596306287610171392, Twitter
↑  Sıla - İmza, Discogs (באנגלית)
↑  BB CHARTS
↑  2009’un en iyi 10 yerli albümü, www.hurriyet.com.tr (בטורקית)
↑  "Aptal erkek beni yorar" İşte Sıla'nın aklındaki erkek tipi - Number1 Türk, web.archive.org, ‏2014-05-13
↑  Wayback Machine, web.archive.org, ‏2016-03-04
↑  http://www.powerturk.com/2010/ropdetay.asp?yorumID=499, archive.vn, ‏2012-09-09
↑  Konuşmadığımız Şeyler Var, archive.vn, ‏2013-06-26
↑  Gerçek Pop – 48. Hafta (2010), web.archive.org, ‏2011-12-29
↑  Gerçek Pop – 11. Hafta (2011), web.archive.org, ‏2011-12-24
↑  Sıla - Vaveyla, Discogs (באנגלית)
↑  Wayback Machine, web.archive.org, ‏2016-03-04
↑  D&R - Kültür, Sanat ve Eğlence Dünyası, web.archive.org, ‏2016-05-10
↑  Ultratop Albums, ultratop.be
↑  İşte albüm satış rakamları - Cengiz SEMERCİOĞLU, web.archive.org, ‏2017-12-27
↑  MusicTopTR on Twitter: "MusicTopTR Resmi Listesinde 2015 17. haftanın Lideri.. HEDİYE - @silagencoglu @sonymusicturkey http://t.co/fTcYXkbbDM", web.archive.org, ‏2015-08-02
| --- | --- |
בקרת זהויות :  MusicBrainz: 86005371-201b-4b68-a1cd-459e8214fadb
סת' גייבל

| --- | --- |

גייבל, 2012
 לידה:  3 באוקטובר 1981 (בן 43) הוליווד, ארצות הברית 
 מדינה:  ארצות הברית 
 תקופת הפעילות:  מ-1999 
 מקום לימודים:  בית הספר לאמנויות ע"ש טיש  אוניברסיטת ניו יורק  Nova Southeastern University  University School of Nova Southeastern University 
 בן או בת זוג:  ברייס דאלאס הווארד (17 ביוני 2006–?) 
 צאצאים:  Theodore Howard-Gabel, Beatrice Jean Howard-Gabel 
 פרופיל ב-IMDb
 
סת' גייבל (באנגלית: Seth Gabel; נולד ב-3 באוקטובר 1981) הוא שחקן קולנוע וטלוויזיה יהודי-אמריקאי. גייבל ידוע בתפקידיו של הסוכן לינקולן לי בסדרת הטלוויזיה "פרינג'", קוטון מת'ר בסדרה "סאלם" ואדריאן מור בסדרת "ניפ/טאק".
ביוגרפיה

גייבל נולד למשפחה יהודית בהוליווד, פלורידה. הוא גדל תחת שם המשפחה של אביו החורג, שאימץ אותו, "קוסנטינו". הוא סיים את בית הספר התיכון בבית הספר האוניברסיטאי של אוניברסיטת נובה סאות'ווסטרן ברובע דייווי, פלורידה בשנת 1999, ובית הספר לאמנויות טיש באוניברסיטת ניו יורק. הוא אחיינו של השחקן מרטין גייבל.
קריירה

גייבל כיכב בדרמת הנעורים "קח אותי הביתה הלילה" והופיע בסרט "צופן דה וינצ'י", משנת 2006 עיבוד לרומן של דן בראון בבימוי חמיו רון הווארד.
הוא שיחק בכמה תפקידים חוזרים ואורחים בין היתר ב"טרה", "המפענחת", "חוק וסדר: מדור מיוחד", "CSI", "סקס והעיר הגדולה". הוא כיכב בתפקיד ראשי בסדרה "כסף, דארלינג" כ"ג'רמי דרלינג", הבן המקסים והמרדן במשפחת דרלינג המיוחסת.
גייבל זכה לשבחים על גילומו של אדריאן מור, בנו המאומץ המבולבל של אווה מור (פמקה ינסן) בסדרת הטלוויזיה "ניפ/טאק".
גייבל הופיע לראשונה בסדרת הטלוויזיה "פרינג'" במהלך עונת הטלוויזיה 2010–2011. הוא היה חלק מהקאסט הראשי בעונה הרביעית.
ב-30 בינואר 2013 לוהק גייבל בפרק "ורטיגו" של הסדרה "החץ כדמות המבוססת על הרוזן ורטיגו. הוא שיחק את קוטון מת'ר בסדרת הטלוויזיה "סאלם". בשנת 2015 לוהק גייבל לתפקיד ג'פרי דאהמר בסרט אימה אמריקאית: המלון. בשנת 2019 הוא הופיע בפרק של "מיליארדים" לצד דמיאן לואיס.
חיים אישיים

הוא פגש את השחקנית ברייס דאלאס הווארד באוניברסיטת ניו יורק, והם יצאו במשך חמש שנים לפני שהתחתנו ב-17 ביוני 2006, בגריניץ', קונטיקט. יש להם שני ילדים: הבן תיאודור נורמן הווארד-גייבל (נולד ב-16 בפברואר 2007), והבת ביאטריס ז'אן הווארד-גייבל (נולדה ב-19 בינואר 2012).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Tadpole | מייק | ללא קרדיט |
| 2006 | צופן דה וינצ'י | מיכאל |  |
| 2008 | Good Dick | סצנת נשיקה |  |
| 2010 | ג'ונה הקס | יועץ |  |
| 2011 | קח אותי הביתה הלילה | ברנט טופורד |  |
| 2012 | Allegiance | סגן דני ספטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | משפט לילי | ג'יימס בס | פרק: "זה בערך אהבה" |
| 2002 | סקס והעיר הגדולה | מלח צעיר | פרק: "עוגנים משם" |
| 2003 | The Lion's Den | ביו ואן הס | פרק: "בית החוף" |
| 2004 | המחלקה | מיכאיל אומינסקי | פרק: "מעשי ייאוש" |
| 2004 | ניפ/טאק | אדריאן מור | 5 פרקים |
| 2004 | CSI: חקירת זירת פשע | גאווין "רקס" ליין | פרק: "פורמליות" |
| 2005 | חוק וסדר: מדור מיוחד | גארט פרל | פרק: "משחק" |
| 2005 | המפענחת | ניקולאי קוסלוב | פרק: "התמונה הגדולה" |
| 2006 | מעבר | דייוויד וולמן | סרט טלוויזיה |
| 2007–2009 | כסף, דארלינג | ג'רמי דארלינג | 23 פרקים |
| 2010 | CSI | לארי קולטון | פרק: "לא ניתן לזעזע" |
| 2010 | טרה | זאק | 4 פרקים |
| 2010–2013 | פרינג' | לינקולן לי | 29 פרקים |
| 2013 | החץ | הרוזן ורטיגו | 3 פרקים |
| 2014–2017 | סיילם (אנ') | קוטון מת'ר | תפקיד ראשי (3 עונות); 36 פרקים |
| 2015–2016 | אימה אמריקאית: המלון | ג'פרי דאהמר | 2 פרקים |
| 2017 | גאון: איינשטיין | מיקלה בסו | 6 פרקים |
| 2018 | גאון: פיקאסו | גיום אפולינר | פרק: "פרק 1" |
| 2019 | מיליארדים | ג'ון רייס | פרק: "שליחה נכונה" |
| 2022 | הצופה | אנדרו פירס | מיני-סדרה |
הערות שוליים

↑  Profile, virtualonlineeditions.com; accessed April 19, 2015.
1 2  Q&A with Seth Gabel, anthemmagazine.com; accessed May 6, 2015.
1 2  Fradkin, Lori (2010-01-08). "Seth Gabel Talks About Being Dirty, Sexy, and Moneyed". New York. נבדק ב-2012-01-22.
↑  Ausiello, Michael (2011-05-11). "Fringe Exclusive: Seth Gabel Returning Full-Time". TVLine. נבדק ב-2011-05-11.
↑  Michael Ausiello (13 בנובמבר 2012). "Exclusive: Arrow targets Fringe's Seth Gabel to play Big Bad Vertigo". TVLine.com. נבדק ב-3 בפברואר 2013. {{cite news}}:  (עזרה)
↑  Roschke, Ryan (13 באוקטובר 2015). "Jeffrey Dahmer Will Check Into American Horror Story: Hotel". PopSugar. נבדק ב-13 באפריל 2016. {{cite web}}:  (עזרה)
↑  "15 Juicy Facts about Bryce Dallas Howard". Extra. Warner Bros. Television Distribution. 2009-07-30. נבדק ב-2011-05-22.
↑  Raftery, Liz (2012-01-22). "Bryce Dallas Howard Has a Baby Girl". People. Time Warner Inc. נבדק ב-2012-01-22.
| --- | --- |
בקרת זהויות :  LCCN: no2017032363  VIAF: 3622148997595559870001   WorldCat (עם VIAF): 3622148997595559870001
סמן ימני

מחלקת שוטרים טירונים בתרגילי סדר חמושים (1969). הסמן הימני הוא השוטר הגבוה ביותר.
סמן ימני הוא תפקיד ייחודי בתרגילי סדר ובמסדרים.
כדי שקבוצה תסתדר בשורות ובשלשות, קובעים שאחד מחברי הקבוצה יהיה הסמן הימני ויתר חברי הקבוצה יסתדרו לשמאלו, בשורה ומאחוריו, בשלישייה. אם לא קובעים מראש מי הוא הסמן הימני, מקובל שזה תפקידו של הגבוה מבין חברי הקבוצה.
בשעת צעידה מתאימים חברי הקבוצה את צעדיהם על פי צעדיו של הסמן הימני. השימוש בסמן ימני מקובל יותר, כשהקבוצה מסודרת בשלשות.
המושג הורחב בשפת הדיבור והתקשורת גם לגבי מי שקובע את הקצה הימני של המפה הפוליטית הכללית או המגזרית. בתחום זה יש שימוש גם במושג ראי - סמן שמאלי, בעל אותו תפקיד בקצה השמאלי של המפה הפוליטית.
ספיד דייטינג

ספיד דייטינג (באנגלית: Speed dating) היא צורת היכרויות לפנויים ופנויות שמטרתה לעודד אותם לפגוש מספר רב של בני או בנות זוג פוטנציאלים בערב אחד. הקרדיט על הרעיון מיוחס לרב האמריקאי יעקב דייו מאש התורה, שיזם את הפורמט ב-1998, כדרך לעזור לרווקים ורווקות יהודים להיפגש ולהתחתן. ספידייטינג (באנגלית: SpeedDating), כמילה אחת, הוא סימן מסחרי רשום של "אש התורה". ספיד דייטינג, כשתי מילים נפרדות, משמש כמונח גנרי המתייחס לאירועים מהסוג הזה.
אירוע הספיד-דייטינג הראשון התקיים ב"Peet’s Café" בבוורלי הילס בסוף 1998.
הפורמט

בדרך כלל נדרשת הרשמה מראש לאירועי הספיד דייטינג. גברים ונשים מתחלפים במקומות הישיבה בצורה סיבובית כדי לפגוש אחד את השני ולקיים "דייטים" קצרים, שבדרך כלל נמשכים שלוש עד שמונה דקות, והכל בהתאם למארגני האירוע. בסוף כל "דייט" קצר, המארגן יצלצל בפעמון או יקיש על כוס או ישרוק במשרוקית, כדי לאותת למשתתפים לעבור ל"דייט" הבא. בסוף האירוע, המשתתפים מגישים למארגנים רשימה של מי שהם רוצים לתת להם את פרטי ההתקשרות שלהם או נכנסים למערכת ההרשמה למפגש ומבצעים בה את בחירתם בבן או בת הזוג הפוטנציאלי. אם שני הצדדים הביעו רצון, פרטי ההתקשרות מועברים לשני הצדדים או נחשפים על ידי המערכת. לא ניתן להחליף פרטי התקשרות במהלך הדייט הקצר, על מנת למנוע את המבוכה של להיענות או לדחות מחזרים בפניהם.
מה גורם למשיכה בספיד דייטינג

ממחקרים שבוצעו בפורמט הספיד דייטינג, עלה כי ישנן שתי קבוצות של מנבאים למשיכה רומנטית - היבטים פיזיים והיבטים פסיכולוגיים.
ההיבטים הפיזיים מתחלקים לשניים: אטרקטיביות חיצונית ומצב סוציו-אקונומי. במהלך השנים האחרונות חלה עלייה משמעותית בחשיבות האטרקטיביות החיצונית ביחס לחשיבות המצב הסוציו-אקונומי. מבחינה פיזית, נשים מעדיפות גברים גבוהים וצעירים, כאשר רוחב הכתפיים גדול יותר ביחס לרוחב המותניים. גברים עם פנים סימטריות ורחבות (נמדד על ידי המרחק בין השפה העליונה לקו הגבות) נתפסים כמוצלחים יותר ובעלי סיכוי גבוה יותר לזכות בדייט שני לאחר מפגש ספיד דייטינג. גם גברים מעדיפים נשים צעירות ורזות כאשר רוחב המותניים צר יותר ביחס לירכיים. גם למצב סוציו-אקונומי יש חשיבות רבה: גברים ונשים כאחד מעדיפים שותפים בסביבת אותו הגיל, הגובה ורמת השכלה. הרצון להיות עם מישהו/מישהי ברמת השכלה גבוהה משלך חלש מאוד. המאפיינים הפיזיים (גובה, משקל וגיל) מצביעים על מצב סוציו-אקונומי מסוים (רמת השכלה ומקצוע). כל ההיבטים הפיזיים המוזכרים לעיל מהווים עד כ־45% מהגורמים המשפיעים על קבלת ההחלטה לדייט שני; 55% ויותר מהגורמים המשפיעים על ההחלטה קשורים ל"גודל השוק" - כלומר ככל שכמות המשתתפים בסבב ספיד דייטינג גבוהה יותר, כך הסיכויים של כל מתמודד/ת לזכות בדייט שני נמוכים יותר.
חוזקות וחולשות הפרדיגמה

מחקר שבחן את החוזקות והחולשות של שיטת הדייטינג הזו מצא שיתרונה בכך שהיא מאפשרת אינטראקציה פנים אל פנים ולא מתווכת באמצעותה יכולים המשתתפים לבחון את כוונת בני הזוג הפוטנציאליים. בנוסף, השיטה מאפשרת להשוות ולבחור בין המון אופציות (בני הזוג הנוכחים בקבוצה) תוך זיהוי המאפיינים של בן/בת הזוג אותה האינדיבידואל מחפש בחיים זוגיים. כמו כן, מארגני אירועי ספיד-דייטינג יכולים להרכיב את הקבוצות על בסיס המכנים המשותפים של הנרשמים בכדי לייצר הצלחות. אולם, לשיטה קיימות גם חולשות. למשל, משתתפי הספיד דייטינג אינם מייצגים את כלל הקבוצות באוכלוסייה ונראה שהשיטה מתאימה רק לאנשים מסוימים ולא לאחרים. בנוסף, בעוד מפגישה ראשונה בפורמט זה ניתן ללמוד על בן הזוג המיוחל, אין להתעלם מן העובדה שזוגיות מחייבת כברת דרך רצינית שעל בני הזוג לעבור בכדי להתאים אחד לשני ולהחליט להתמסד. יתר על כן, על משתתפי הספיד דייט לזכור שרושם ראשוני ופגישות ראשונות מונעות לרוב ממשיכה ומתח מיני.
הערות שוליים

↑  משתמשים לעיתים גם במונח ספיד דייט שיכול להכתב גם כמילה אחת ספידייט
1 2  Admin, The History of Speed Dating, Dating Price Guide, ‏2014-01-15 (באנגלית אמריקאית)
↑
↑  Speed Dating with Yaacov and Sue Deyo, NPR.org (באנגלית)
↑  Katherine A. Valentine, Norman P. Li, Lars Penke, David I. Perrett, Judging a Man by the Width of His Face: The Role of Facial Ratios and Dominance in Mate Choice at Speed-Dating Events, Psychological Science 25, 2014-03, עמ' 806–811 doi: 10.1177/0956797613511823
↑  Philip Janz, Christopher A. Pepping, W. Kim Halford, Individual differences in dispositional mindfulness and initial romantic attraction: A speed dating experiment, Personality and Individual Differences 82, 2015-08, עמ' 14–19 doi: 10.1016/j.paid.2015.02.025
↑  Michèle Belot, Marco Francesconi, Can Anyone Be "The" One?
Evidence on Mate Selection from Speed Dating, IZA DP No. 2377 2377
↑  Jens B. Asendorpf, Lars Penke, Mitja D. Back, From Dating to Mating and Relating: Predictors of Initial and Long–Term Outcomes of Speed–Dating in a Community Sample, European Journal of Personality 25, 2011-01, עמ' 16–30 doi: 10.1002/per.768
סטיבן לויצקי

| --- | --- |

סטיבן לויצקי בשנת 2013
 לידה:  17 בינואר 1968 (בן 56) ברוקליין, ארצות הברית 
 ענף מדעי:  מדע המדינה
 מקום מגורים:  ברוקליין (מסצ'וסטס)
 מקום לימודים:  אוניברסיטת סטנפורד  אוניברסיטת קליפורניה בברקלי  תיכון אית'קה 
 מנחה לדוקטורט:  דייוויד קולייר 
 מוסדות:  אוניברסיטת הרווארד  האוניברסיטה האפיפיורית הקתולית של פרו 
 
סטיבן לויצקי (באנגלית: Steven Levitsky; נולד ב-17 בינואר 1968) הוא מדען מדינה יהודי-אמריקאי, מומחה לפוליטיקה השוואתית, פרופסור לממשל וללימודי אמריקה הלטינית באוניברסיטת הרווארד. הוא עוסק בדמוקרטיזציה וסמכותנות, מפלגות פוליטיות ובמוסדות חלשים ובלתי פורמליים, בדגש על פוליטיקה באמריקה הלטינית. לויצקי ידוע בעיקר בשל מחקריו אודות "סמכותנות תחרותית" (Competitive Authoritarianism) ומוסדות פוליטיים בלתי פורמליים.הוא מתמקד במחקריו ברגרסיה של הדמוקרטיה ובאופן שבו קבוצות מיעוט מצליחות לתפוס את השלטון.
לויצקי מכהן גם בוועדות המנהלות של מרכז ווט'רהאד ליחסים בינלאומיים (אנ') ושל מרכז דייוויד רוקפלר ללימודי אמריקה הלטינית (אנ'), שניהם בהרווארד.
ביוגרפיה

ב-1990 השלים לויצקי לימודי תואר ראשון במדעי המדינה באוניברסיטת סטנפורד, וב-1999 השלים דוקטורט במדעי המדינה באוניברסיטת קליפורניה בברקלי בהנחיית דייוויד קולייר (אנ'). לאחר מכן לויצקי היה עמית אורח במכון קלוג למחקרים בינלאומיים באוניברסיטת נוטרדאם.
ב-2000 לויצקי הצטרף לסגל ההוראה והמחקר של אוניברסיטת הרווארד כמרצה לממשל. בין השנים 2004 ל-2008 היה פרופ' חבר למדעי החברה וזאת על לקידום לפרופ' מן המניין וקבלת קביעות ב-2008. לויצקי גם יועץ למספר ארגוני סטודנטים, כולל אגודת הרווארד לטיפוח דמוקרטיה בין-אמריקאית (HACIA Democracy).
ביוגרפיה > חיים אישיים

לויצקי נשוי לליז מינאו (Liz Mineo), עיתונאית פרואנית בוגרת האוניברסיטה הלאומית של סן מרקוס ואוניברסיטת קולומביה, שעובדת בהרווארד. לויצקי ואשתו מתגוררים עם בתם בברוקליין, מסצ'וסטס.
ספריו

2023. Tyranny of the Minority: How to Reverse an Authoritarian Turn, and Forge a Democracy for All. (with Daniel Ziblatt). New York: Crown.
2022. Revolution and Dictatorship: The Violent Origins of Durable Authoritarianism. (with Lucan Way). Princeton University Press.
2018. How Democracies Die. (with Daniel Ziblatt). New York: Crown.
2010. Competitive Authoritarianism: Hybrid Regimes after the Cold War. (with Lucan A. Way). New York: Cambridge University Press.. 2006. Informal Institutions and Democracy: Lessons from Latin America. (edited with Gretchen Helmke). Baltimore: Johns Hopkins University Press.
2005. Argentine Democracy: The Politics of Institutional Weakness. (edited with M. Victoria Murillo). University Park: Penn State University Press.
2003. Transforming Labor-Based Parties in Latin America: Argentine Peronism in Comparative Perspective. New York: Cambridge University Press.
הערות שוליים

↑  Friedman, Gabe (27 באוקטובר 2015). "The 'lifelong Zionists' who called for an Israel boycott. In a Washington Post op-ed, professors Steven Levitsky and Glen Weyl urged economic sanctions on Jewish state". The Times of Israel. An Op-Ed co-written last Friday by two American Jewish professors has stirred Internet controversy, with the focus largely on their use of four words: “We are lifelong Zionists.” {{cite news}}:  (עזרה)
↑  "Steve Levitsky, Professor of Government". Harvard University. Retrieved 2016-10-23.
1 2 3  Balakrishna, Aditi (December 12, 2007). "Popular Levitsky Awarded Tenure". Harvard Crimson. Retrieved 2022-03-31.
↑  רוני דורי, האיש שיודע איך דמוקרטיות נופלות, באתר כלכליסט, 18 בינואר 2024
↑  "Senior Advisers and Executive Committee". Weatherhead Center for International Affairs. Harvard University. Retrieved 2016-10-23.
↑  "Faculty Governance". David Rockefeller Center for Latin American Studies. Harvard University. Retrieved 2016-10-23.
1 2  Steven Levitsky curriculum vitae, 2009. Via Harvard University website. Retrieved 2016-10-23.
↑  HACIA: XXII Summit of the Americas: Faculty advisor guide (2016). p. 2. Available as a PDF file at the HACIA Democracy website. Retrieved 2016-10-23.
↑  "Daily News reporter chosen for Harvard fellowship". The MetroWest Daily News. נבדק ב-18 באוגוסט 2019. {{cite web}}:  (עזרה)
↑  Levitsky Steven; Way, Lucan A. (2002). "The Rise of Competitive Authoritarianism.". Journal of Democracy, Vol. 13, No. 2, p. 51-66; here: p. 52-53. Available as PDF file via Harvard faculty page. Retrieved 2016-10-23.
↑  Levitsky & Way (2002), p. 52.
↑  Steven Levitsky and Glen Weyl, "We are lifelong Zionists. Here’s why we’ve chosen to boycott Israel", the Washington Post, October 23, 2015
↑  "Sachbuch". Spiegel Online. Der Spiegel. 25 באוגוסט 2018. נבדק ב-8 בדצמבר 2019. {{cite web}}:  (עזרה)
↑  "How Democracies Die". Penguin Random House. נבדק ב-13 במרץ 2019. {{cite web}}:  (עזרה)
↑  Levitsky, Steven; Ziblatt, Daniel (20 בספטמבר 2019). "Why Republicans Play Dirty: They fear that…". The New York Times. נבדק ב-8 בדצמבר 2019. {{cite news}}:  (עזרה)
| --- | --- |
בקרת זהויות :  NLI: 987007434451605171  PLWABN: 9810535429105606  BIBSYS: 6087488  BnF: cb15014528s (data)  CANTIC: a19704288  GND: 171706269  ICCU: RAVV107021  ISNI: 0000 0001 2136 8099  LCCN: no96052590  LNB: 000261113  NDL: 001304440  NKC: jo2013773310  NLK: KAC2018L1321  NSK: 000757269  NTA: 297220802  SUDOC: 079825435  VIAF: 64284673   WorldCat (עם VIAF): 64284673
עדיין ריק

עדיין ריק הוא סינגל הבכורה של הזמר הישראלי לירן דנינו. השיר נכתב והולחן על ידי הזמר נתן גושן, הופק בידי אורי אבני ויצא לאור באוגוסט 2010. ב-16 בפברואר 2012 השיר נכלל באלבום הבכורה של דנינו, "לירן דנינו".
רקע

השיר נכתב והולחן על ידי הזמר נתן גושן, הופק בידי אורי אבני ויצא לאור באוגוסט 2010. דנינו אמר כי השיר לא מאפיין את סגנונו המוזיקלי, וכי נתן גושן בכתיבתו ניסה לכתוב מזווית הראיה שלו, דנינו. הוא הוסיף כי:
הפכנו את השיר הזה מכל הכיוונים כדי להגיע למשהו שאהיה שלם איתו.
ב-16 בפברואר 2012 השיר נכלל באלבום הבכורה של דנינו, "לירן דנינו".
וידאו קליפ

הווידאו קליפ של השיר יצא לאור ב-28 בדצמבר 2010 בבימוי קארין בר. במהלך הקליפ מגלמים לירן דנינו והדוגמנית קטיה קלצ'קין זוג שעובר משברים, ריבים והשלמות במהלך הקשר הזוגי שלהם.
הערות שוליים

↑  אסף נבו, ‏דנינו בטעם טבעי, באתר ‏מאקו‏, 29 בנובמבר 2010
↑  אסף נבו, ‏לירן דנינו: לא מפריע לי שעמדי ובן אבו מושמעים ואני לא, באתר ‏מאקו‏, 11 בדצמבר 2010
↑  ערן סויסה, הסערה שאחרי השקט: ראיון עם לירן דנינו, באתר nrg‏, 25 בינואר 2011
↑  לירן דנינו, לידן דנינו, באתר ספוטיפיי
↑   לירן דנינו - עדיין ריק - הקליפ הרשמי, סרטון בערוץ "liran danino", באתר יוטיוב (אורך: 03:36)
↑   לירן דנינו - עדיין ריק, סרטון בערוץ "LiranDaninoMusic", באתר יוטיוב (אורך: 03:36)
↑  אסף נבו, ‏לירן דנינו צמוד לקטיה קלצ'קין, באתר ‏מאקו‏, 28 בדצמבר 2010
↑  אסף נבו, ‏ליאור עקיבא בקאבר ללירן דנינו, באתר ‏מאקו‏, 16 במאי 2011
↑  אסף נבו, ‏מילים ולחן: לירן דנינו, באתר ‏מאקו‏, 24 במאי 2011
↑  המצעד השבועי של רשת ג' מתאריך 17 במרץ 2011, באתר פזמונט
↑  תשע"א – המצעד השנתי של רשת גימל, באתר פזמונט
↑  המצעד השנתי הישראלי תשע"א, באתר גלגלצ
↑  רדיו תל אביב, ואלו הם תוצאות המצעד השנתי הסופיות לכל מי שפספס, באתר פייסבוק, ‏28 בספטמבר 2011
| לירן דנינו |
| --- | --- | --- |
| אלבומים | "לירן דנינו" |  |
| מיני-אלבומים | "מי שאנחנו" |  |
| סינגלים | "עדיין ריק" • "ללכת" • "כל המילים" • "אין לי כוח" • "חוזר אלייך" • "שמלה כחולה" • "עם הזמן" • "הרבה ממך נשאר" • "יש לך הכל" • "סיפור ישן" (עם עומר אדם) • "יש ימים" • "משאירים לאחרים" • "אחת כמוני" • "צמאה לאהבה" • "לילות באמסטרדם" • "אם מחר אני מת" • "באך" |  |
| השתתפות בסינגלים | "מאושרים" |  |